1978-ban 15. volt az Európa-bajnokságon. Első felnőtt sikerét nagy versenyen 1979-ben érte el. A bécsi fedett pályás Európa-bajnokságon ötödik lett. Egy évvel később nyerte első fedett pályás Európa-bajnoki címét, ezt követően 23 évesen a moszkvai olimpián hármasugrásban 7. helyen végzett, és bár elindult a távolugrás selejtezőjében is, innen nem jutott tovább. Újra aranyérmet szerzett 1982-ben fedett pályán, a szabadtéri EB-n pedig bronzérmes lett. 1983 és 1988 között még négyszer állt dobogóra a fedett pályás Európa-bajnokságokon, de győzni nem tudott. Részt vett mindkét hazai EB-n a Budapest Sportcsarnokban, de mindkétszer lemaradt a győzelemről. Az 1983-as szabadtéri vb-n hetedik lett.